ড. সিরাজুল হক (১৯০৫-২০০৫) হলেন বাংলাদেশের একজন প্রখ্যাত শিক্ষাবিদ এবং গবেষক। তিনি ঢাকা বিশ্ববিদ্যালয়ের আরবি ও ইসলামিক স্টাডিজ বিভাগে অধ্যাপক ছিলেন। শিক্ষায় অনন্য সাধারণ অবদানের জন্য ১৯৮৩ সালে তাকে “শিক্ষায় স্বাধীনতা পুরস্কার” এবং ১৯৯৭ সালে একুশে পদক প্রদান করা হয়। এছাড়াও তিনি ১৯৯৬ সালে কলকাতার এশিয়াটিক সোসাইটির প্রফেসর সুকুমার সেন স্বর্ণপদক এবং ১৯৯৭ সালে একুশে পদক লাভ করেন।   জন্ম ও পারিবারিক পরিচিতি  সিরাজুল হক ১৯০৫ সালের ১ এপ্রিল নোয়াখালী জেলার রামগঞ্জ থানার বেলাকোট নামক গ্রামে জন্মগ্রহণ করেন। তার পিতার মৌলভি হামিদুল্লাহ, সিরাজুল হক তার পিতা থেকে বাল্যকালে প্রাথমিক শিক্ষা লাভ করেন।   শিক্ষাজীবন  সিরাজুল হক নিজ গ্রাম বেলাকোটের স্থানীয় মক্তব ও মাদ্রাসায় প্রাথমিক শিক্ষা সম্পন্ন করেন। এরপর সিরাজুল হক ঢাকা মুহসিনিয়া মাদ্রাসা হতে ১৯২১ সালে ম্যাট্রিক, ১৯২৩ সালে ঢাকা ইসলামিক ইন্টার মিডিয়েট কলেজ (বর্তমান কবি নজরুল সরকারি কলেজ) থেকে উচ্চ মাধ্যমিক, ১৯২৬ সালে ঢাকা বিশ্ববিদ্যালয়ের ইসলামিক স্টাডিজ বিষয়ে বি এ অনার্স পাশ করেন। তিনি ঢাকা বিশ্ববিদ্যালয় থেকে দুইবার এম এ পাশ করেছেন, ১৯২৭ সালে ইসলামিক স্টাডিজ বিষয়ে এম এ এবং ১৯৩০ সালে ফারসি বিষয়ে এম এ পাস করেন। তিনি ১৯৩৭ সালে লন্ডন বিশ্ববিদ্যালয় থেকে পিএইচডি ডিগ্রি লাভ করেন।   কর্মজীবন  সিরাজুল হকের ১৯২৮ সালে ঢাকা বিশ্ববিদ্যালয়ের আরবি ও ইসলামিক স্টাডিজ বিভাগে সহকারি প্রভাষক হিসেবে যোগদান করেন। এরপর ১৯৩৭ সালে তিনি এই বিশ্ববিদ্যালয়ের প্রভাষক, ১৯৪৩ সালে রিডার এবং ১৯৫১ সালে প্রফেসর পদে পদোন্নতি লাভ করে। তিনি ১৯৫১ থেকে ১৯৭০ সাল পর্যন্ত (অবসর গ্রহণের পূর্ব পর্যন্ত) আরবি ও ইসলামিক স্টাডিজ বিভাগের বিভাগীয় প্রধান ছিলেন। ১৯৪০ থেকে ১৯৪৫ সাল পর্যন্ত সহকারি প্রক্টর এবং ১৯৪৪ সালে ঢাকা বিশ্ববিদ্যালয়ের গ্রন্থাগারিকের দায়িত্বে কর্তব্যরত ছিলেন। এছাড়াও তিনি ১৯৬৪ থেকে ১৯৬৫ এবং ১৯৬৮ থেকে ১৯৬৯ সাল পর্যন্ত দুবার কলা অনুষদের ডিনের দায়িত্ব পালন করেন। তিনি ১৯৭০ সালে ঢাকা বিশ্ববিদ্যালয় থেকে অবসর গ্রহণ করেন।  তিনি ১৯৭০ সালে জাহাঙ্গীরনগর বিশ্ববিদ্যালয়ের অবৈতনিক কোষাধ্যক্ষ এবং ভারপ্রাপ্ত উপাচার্য হিসেবে দায়িত্ব পালন করেন। তাছাড়া ১৯৭৫ সাল থেকে আমৃত্যু প্রফেসর ইমেরিটাস পদে অধিষ্ঠিত ছিলেন।   মৃত্যু  ২০০৫ সালের ৪ মার্চ সিরাজুল হকের মৃত্যু হয়।   পুরস্কার ও সম্মাননা  ঢাকা বিশ্ববিদ্যালয় তাঁর স্মৃতি রক্ষার্থে ইসলামিক স্টাডিজ বিভাগে ‘সিরাজুল হক ইসলামিক রিসার্চ সেন্টার’ প্রতিষ্ঠা করেছে। এছাড়াও তিনি বহু পুরস্কার ও সন্মাননা পেয়েছেন।   ১৯৬৯ সালে তিনি সিতারা-এ-ইমতিয়াজ সম্মাননা পান।  ১৯৭৩ সালে এশিয়াটিক সোসাইটি অব বাংলাদেশ ফেলোশীপ  ১৯৮৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। (শিক্ষা ক্ষেত্রে অসাধারণ অবদানের জন্য)  ১৯৮৫ সালে ইসলামিক ফাউন্ডেশন পদক  ১৯৯৬ সালে কলকাতার এশিয়াটিক সোসাইটির প্রফেসর সুকুমার সেন স্বর্ণপদক  ১৯৯৭ সালে একুশে পদক   আরও দেখুন   শিক্ষায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   সিরাজুল হক - বাংলাপিডিয়া হতে সংগৃহীত নিবন্ধ।  বিষয়শ্রেণী:শিক্ষায় স্বাধীনতা পুরস্কার বিজয়ী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:একুশে পদক বিজয়ী বিষয়শ্রেণী:ঢাকা মোহসিনীয়া মাদ্রাসার প্রাক্তন শিক্ষার্থী বিষয়শ্রেণী:কবি নজরুল সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯০৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশী পণ্ডিত বিষয়শ্রেণী:নোয়াখালী জেলার ব্যক্তি বিষয়শ্রেণী:ইসলাম শিক্ষার পণ্ডিত